మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
రూ. 32వేలు దాటిన బంగారం ధర
అంతర్జాతీయ సంకేతాలతో వరుసగా నాలుగో రోజూ బంగారం ధర పెరిగింది. దీంతో మళ్లీ 32వేల మార్క్‌ను తాకింది.
Samayam Telugu | Updated:
Jun 10, 2018, 01:44PM IST
అంతర్జాతీయ సంకేతాలతో వరుసగా నాలుగో రోజూ బంగారం ధర పెరిగింది. దీంతో మళ్లీ 32వేల మార్క్‌ను తాకింది. శనివారం నాటి ట్రేడింగ్‌లో 10 గ్రాముల ప‌సిడి రూ. 100 పెరగడంతో ఈ లోహం ధర రూ. 32,050కు చేరింది. దేశీయంగా నగల వ్యాపారుల నుంచి కొనుగోళ్లు వెల్లువెత్తుతుండటంతో ధరలు పెరుగుతున్నట్లు మార్కెట్‌ వర్గాలు విశ్లేషిస్తున్నాయి.
పెరిగిన ప‌సిడి ధ‌ర‌
ఇక వెండి కూడా బంగారం బాటలోనే సాగుతూ 41వేల మార్క్‌ను దాటింది. పారిశ్రామిక వర్గాలు, నాణేల తయారీదారుల నుంచి డిమాండ్‌ ఎక్కువగా ఉండటంతో నేటి బులియన్‌ మార్కెట్లో వెండి ధర రూ. 100 పెరిగింది. దీంతో కేజీ వెండి ధర రూ. 41,100కు చేరింది. అంతర్జాతీయంగానూ ఈ లోహాల ధరలు స్వల్పంగా పెరిగాయి. న్యూయార్క్‌లో శుక్రవారం నాటి మార్కెట్‌లో పసిడి 0.17శాతం పెరిగి ఔన్సు ధర 1,299డాలర్లు పలికింది. వెండి కూడా 0.60శాతం పెరిగి ఔన్సు ధర 16.77గా ఉంది.